КъБР-м икIахэр къыхожаныкI
Иджыблагъэ Невинномысск щекIуэкIащ Кавказ Ищхъэрэ федеральнэ щIыналъэм стIолыщхьэ теннисымкIэ и чемпионат. КъБР-м и бзылъхугъэ гупми, цIыхухъухэми етIуанэ увыпIэр абы къыщахьащ. Щхьэзакъуэ зэпеуэм бжьыпэр щиубыдащ Буланкинэ Аннэ. ЕтIуанэ увыпIэр Тазий Даринэ Iэрыхьащ. Иджы а тIуми КъБР-м и щIыхьыр Урысей чемпионатым щахъумэнущ.
ЦIыхухъухэм я деж илъэс 15 зи ныбжь Къуэн Ислъам ещанэ увыпIэр къыщихьащ. Абыхэм тIурытIу зэпеуэхэм я деж дыщэ медаль къыщытхуихьащ Ацкъан Артур. Ар джэгуащ Ставрополь щыщ Фараджиев Ярослав и гуэгъуу. А зэпе- уэм ещанэ щыхъуащ Унэжокъуэ Альбертрэ Къуэн Ислъамрэ.
Бзылъхугъэхэр тIурытIу зэгъусэу щызэхьэзэхуа кIэух зэпеуэм ди республикэм и спортсменхэр щыте-кIуащ. Тазий Даринэрэ Хъыдзэдж Беллэрэ япэ увыпIэр, Тетюнниковэ Дианэрэ Гуэбэшы Даянэрэ етIуанэр къахьащ.
ЦIыхухъурэ бзылъхугъэрэ щызэгуэт зэпеуэм етIуанэ увыпIэр щызыIэрагъэхьащ Ацкъан Артуррэ Тазий Даринэрэ. Унэжокъуэ Альбертрэ Тетюнниковэ Дианэрэ, Къуэн Ислъамрэ Гуэбэшы Даянэрэ ещанэ хъуахэщ.
Зэпеуэм къыщыхэжаныкIа ди спортсменхэм я тренерщ Унэжокъуэ Альберт, Темыркъан Заур, Тазий Руслан, Дэхъу Артур сымэ.
НафIэдз Мухьэмэд.
